《赠宜兴友人》
明代·俞泰

好山吾郡说荆南，天与幽人着草庵。坐踞松台延夜月，步随凫草破朝岚。

茶经雅致追桑苧，橘颂高风忆子瞻。咫尺未能驱俗驾，应从玉版特相参。

作者简介：（?—1531）明常州府无锡人，字国昌，号正斋。弘治十五年进士，授南京吏科给事中，历官山东参政，嘉靖二年致仕，隐居芳洲，十年卒。好绘事，喜诗篇。有《芳洲漫兴集》。